Asije sa Samosa
Asije sa Samosa (, Asios) bio je grčki pesnik, čije je delo sačuvano samo u obliku fragmenata koji se nalaze u citatima drugih pisaca. Sve što se zna o Asiju jeste to da je poticao sa ostrva Samosa i da mu se otac zvao Amfiptolem. Vreme njegovog života određuje se prema književnom stilu i sadržini sačuvanih fragmenata, koji odgovaraju arhajskim tendencijama u književnosti 6. veka pne. Iz antike nisu sačuvani ni naslovi ni pregledi sadržaja njegovih dela, pa broj, opseg i tematika njegovih pesama ostaju nepoznati. Međutim, sudeći na temelju antičkih svedočanstava i postojećih fragmenata, čini se da se naročito bavio genealogijskom epikom, koja se može uporediti s fragmentarno sačuvanim Katalogom žena, koji se u antici pripisivao Hesiodu. U jednom fragmentu, na primer, opisuje blistavi jonski raskoš crtajući Samljane kako idu na Herinu svečanost rakošno odeveni, u snežnobelim hitonima i okićeni zlatnim nakitom. Sačuvane Asijeve genealogije ukazuju na to da se, uz lokalne mitove s rodnoga Samosa, naročito zanimao za krug mitova iz Hesiodove Beotije. Pored trinaest fragmenata u daktilskim heksametrima, sačuvan je i jedan kratak i zagonetan fragment u elegijskim distisima.

Izdanja i prevodi na engleski 
 .
 .
 .
  (grčki tekst s engleskim prevodom)

Reference

Literatura 
 
 .
 .
 .

Vanjske veze 
 Asijevi fragmenti

Starogrčki pjesnici
Biografije, Samos